憂旱吟
作者：張祜
朝代：唐

paragraphs: 炎熇肆蒸溽，南薫日飄颺。
田疇苦焦烈，龜坼無潤壤。
嘉禾穟爲實，灌注期穰穰。
午火雲熾，虐焰彌穹蒼。
桔槹置無用，何計盈倉箱。
老農力耕耨，捫心熱衷腸。
公租與私稅，焉得俱無傷？
今年已憔悴，斗米百錢償。
富豪索高價，閉廩幾絕糧。
引領望甘雨，傾城禱林桑。
匹夫動天地，奚俟暴巫尫。
浹旬竟弗驗，神明果茫茫。
彼蒼豈降割，以重吾民殃。
（《古今圖書集成·庶徵典》五九《旱災部》）。